**Obrazloženje Odluke**

**o privremenoj zabrani izvođenja građevinskih radova tijekom turističke sezone**

Zakon o gradnji („Narodne novine“ broj 153/13) stupio je na snagu 1. siječnja 2014. godine a odluka o izmjenama i dopunama navedenog Zakona („Narodne novine“ broj 20/17) primjenjuje se od 9. ožujka 2017. godine.

Zakon o prostornom uređenju i gradnji („Narodne novine“ br. 76/07, 38/09, 55/11, 90/11, 50/12, 55/12, 80/13, 78/15) prestaje važiti zaključno s danom 31.12.2013. godine te ovu materiju sad reguliraju Zakon o gradnji („Narodne novine“ broj 153/13, 20/17), Zakon o prostornom uređenju 153/13, 65/17) i Zakon o građevinskoj inspekciji („Narodne novine“ br. 153/13).

Ovlasti predstavničkog tijela prema odredbama novog Zakona utvrđene su člankom 132. stavkom 1.

Stupanjem na snagu Zakona o građevinskoj inspekciji („Narodne novine“ broj 153/13), jedinicama lokalne samouprave odnosno komunalnim redarima dana je ovlast poduzimanja mjere privremene obustave izvođenja radova. Zakonom o gradnji („Narodne novine“ broj 153/13, 20/17) dana je mogućnost jedinicama lokalne samouprave odrediti razdoblje u kojem se ne mogu izvoditi građevinski radovi za vrijeme trajanja turističke sezone.

Navedenim zakonima propisane su prekršajne sankcije za nepridržavanje odredbi.

Dosadašnjoj Odluci o zabrani izvođenja građevinskih radova tijekom turističke sezone od 30. lipnja 2010. godine („Službeni glasnik Zadarske županije“ br. 7/2005, 16/2012) temelj za donošenje bio je Zakon o prostornom uređenju i gradnji („Narodne novine“ br. 76/07, 38/09, 55/11, 90/11, 50/12, 55/12, 80/13, 78/15).

Razlog donošenja ovo Odluke je usklađenje postojeće Odluke o privremenoj zabrani izvođenja građevinskih radova tijekom turističke sezone sa važećim zakonskim propisima.

Nacrt odluke dostavljen je Turističkoj zajednici kako bi ista dala svoje mišljenje o razdoblju u kojem se ne mogu izvoditi radovi.

Članak 123. stavak 3. propisuje da se Odluka ne odnosi na građenje građevina, odnosno izvođenje radova u godini u kojoj je stupila na snagu. Kako bi se Odluka mogla primjenjivati u 2018. godini nužno je ubrzati postupak donošenja Odluke i usklađenja sa novom zakonskom regulativom. Iz tog razloga savjetovanje će biti provedeno u razdoblju kraćem od 30 dana.